ระเบียบองค์การบริหารส่วนตำบลยางโทนระเบียบองค์การบริหารส่วนตำบลยางโทนว่าด้วยการรักษาความเป็นระเบียบเรียบร้อยและปลอดภัยในการให้ประชาชนเข้าตรวจดูข้อมูลข่าวสารพ.ศ.๒๕๕๑ เพื่อเป็นการรักษาความเป็นระเบียบเรียบร้อยและความปลอดภัยทั้งเป็นการอำนวยความสะดวกให้แก่ประชาชนในการตรวจดูข้อมูลข่าวสารอาศัยอำนาจตามความในมาตรา ๕๙ และมาตรา ๖๙/๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม(ฉบับที่ ๕) พ.ศ. ๒๕๔๖ และมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดการให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลยางโทนจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลยางโทนว่าด้วยการรักษาความเป็นระเบียบเรียบร้อยและปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ในระเบียบนี้องค์การบริหารส่วนตำบลหมายความว่า องค์การบริหารส่วนตำบลยางโทน อำเภอหนองม่วง จังหวัดลพบุรีศูนย์ข้อมูลข่าวสารขององค์การบริหารส่วนตำบลหมายความว่า ศูนย์ข้อมูลข่าวสารขององค์การบริหารส่วนตำบลยางโทน อำเภอหนองม่วงจังหวัดลพบุรีข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารที่อยู่ในความครอบครองหรือความควบคุมดูแลของศูนย์ข้อมูลข่าวสารขององค์การบริหารส่วนตำบลยางโทนนายก อบต. หมายความว่านายกองค์การบริหารส่วนตำบลยางโทนปลัด อบต. หมายความว่าปลัดองค์การบริหารส่วนตำบลยางโทนเจ้าหน้าที่ประจำศูนย์ข้อมูลข่าวสารหมายความว่า พนักงานส่วนตำบลที่สังกัดสำนักปลัดองค์การบริหารส่วนตำบลยางโทนข้อ ๔ให้นายก อบต.รักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ ในการนี้นายก อบต. จะมอบหมายให้ปลัด อบต.ดำเนินการแทนก็ได้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกอบต. มีอำนาจวินิจฉัยสั่งการตามที่เห็นสมควรข้อ ๕ให้ประชาชนเข้าตรวจดู ศึกษา ค้นคว้าข้อมูลข่าวสารของทางราชการได้ ณ ศูนย์ข้อมูลข่าวสารขององค์การบริหารส่วนตำบลยางโทนซึ่งตั้งอยู่ที่ หมู่ที่ ๑ ตำบลยางโทน อำเภอหนองม่วง จังหวัดลพบุรี รหัสไปรษณีย์๑๕๑๗๐ หมายเลขโทรศัพท์/โทรสาร ๐๓๖ - ๔๓๑๖๙๓ ในวันและเวลาราชการข้อ ๖ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๗ประชาชนผู้ขอเข้าตรวจ ศึกษา ค้นคว้าต้องแสดงบัตรประจำตัวประชาชน หรือบัตรอื่นที่ทางราชการออกให้มาแสดงข้อ ๘ประชาชนผู้ขอเข้าตรวจ ศึกษา ค้นคว้าต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ให้ข้อ ๙ห้ามนำอาวุธเข้าไปในศูนย์ข้อมูลข่าวสารข้อ ๑๐ห้ามนำอาหาร เครื่องดื่มหรือของมึนเมา เข้ามารับประทานในศูนย์ข้อมูลข่าวสารข้อ ๑๑ห้ามนำสัตว์เลี้ยงเข้ามาในศูนย์ข้อมูลข่าวสารข้อ ๑๒การใช้สถานที่ ต้องเคารพสถานที่ไม่ส่งเสียงดังรบกวนผู้อื่นและต้องรักษาความเป็นระเบียบเรียบร้อยข้อ ๑๓การตรวจ ศึกษา ค้นคว้าข้อมูลข่าวสารใดพึงใช้ด้วยความระมัดระวัง และรักษาเยี่ยงวิญญูชนพึงกระทำข้อ ๑๔เมื่อตรวจ ศึกษา ค้นคว้าข้อมูลข่าวสารใดเสร็จสิ้นเรียบร้อยแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๕ห้ามนำข้อมูลข่าวสารใดๆออกนอกศูนย์ข้อมูลข่าวสารเว้นแต่ได้รับอนุญาตจากเจ้าหน้าที่ประจำศูนย์ข้อมูลข่าวสารข้อ ๑๖ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหายต้องรับผิดชอบชดใช้ค่าเสียหาย หรืออาจถูกดำเนินการตามกฎหมายข้อ ๑๗การยืมหรือขอสำเนาข้อมูลข่าวสารใดต้องได้รับอนุญาตและเสียค่าธรรมเนียมตามที่องค์การบริหารส่วนตำบลกำหนดข้อ ๑๘ผู้ใดไม่ปฏิบัติตามระเบียบนี้ให้เจ้าหน้าที่ประจำศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารได้โดยวิธีการอันสมควรประกาศณ วันที่ ๗ มกราคม พ.ศ. ๒๕๕๑สุชินกล่อมวงษ์นายกองค์การบริหารส่วนตำบลยางโทนวัชศักดิ์/ผู้จัดทำ๒๖มีนาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๕๙ ง/หน้า ๑๙/๒๔ มีนาคม ๒๕๕๑